[{"text_idx": "#000000", "text": "Zinema albisteak, estreinaldiak, zuzendariak, aktoreak, grabazioak, filmak, sariak, zazpigarren artearen inguruko guztia blogak.eitb.eus-en"}, {"text_idx": "#000001", "text": "ZINE-KLUB GERNIKAk ikasturtearen azken hilabetetan bonbardaketa gogoratuko du"}, {"text_idx": "#000002", "text": "Ikastaroa amaitzear daude zine-klub desberdinak. Zine proposamenez oparoa izan den egitarau bati bukaera emateko Gernikakoak han eta hemengo filmak bildu ditu. Batetik eskualdeak duela 80 urte jasandako bonbardaketa gogoan, gerra kontrako ziklotxoa antolatu dute, Donostian eta Bacifin saria jasotako film bana eta Urdaibaiko biofesrari buruzko dokumental bat ere emango dituzte maiatza bitartean."}, {"text_idx": "#000003", "text": "Donostiako zinemaldiko prentsa eta publikoa farrez lehertzen jarri zituen James Franco aktore eta zuzendari estatubatuarrak. Tommy Wiseau zuzendari eta aktore misteriotsuak egindako \u201cThe room\u201d filmaren \u201cmaking-off\u201d modukoa egin baitzuen. \u201cThe Disaster Artist\u201c filmak Wiseau Los Angelesera nola joan eta filma nola sortu zuen kontatzen du. Luzea esan bezala prentsa eta publikoaren gustokoa izan zen. Eta baita epaimahaiarena: Zinemaldiko Urrezko Maskorra eman baitzioten. Zine-Klub Gernikak apirilaren 20an programatuko du."}, {"text_idx": "#000004", "text": "Hurrengo astean, asteartean eta asteazkenean, Gernika-Lumoko bonbardaketaren urteurrenaren inguruan, gerraren aurkako ziklo laburra antolatu dute. Horrela, asteartean, apirilaren 24ean, II. Mundu Gerra bukatu eta berehala gertatutako istoria bati heldu dion filma emango dute. \u201cLand of Mine\u201c filmak gerra ostean Danimarkan preso hartutako soldadu alemaniarrak minak garbitzen nola jarri zituen kontatzen du. Gehienak nerabeak ziren. Martin Zandvliet-ek zuzendutako filma Oscar sarietan lehiatu zen, atzerriko filmeen sailean. Gainera Sundance, Londres eta Tokioko zinemaldietan, besteak beste, lehiatu zen."}, {"text_idx": "#000005", "text": "Asteazkenean, apirilaren 25ean berriz, Norvegiak Oscarretara bidalitako \u201cLa Decisio\u0301n del rey\u201c pantailaratuko dute. Eric Poppe zuzendariak II. Mundu Gerran gertatutako beste pasarte historikoari heldu dio. 1940eneko apirilaren 9an naziak Oslon sartzen dira. Norvegiako erregeak erabaki bat hartu behar du. Duela bi urteko Berlinalen aurkeztu zuten filma."}, {"text_idx": "#000006", "text": "Ostiral horretan bertan inguruko kontuak ekarriko dituzte. Urdaibaiko erreserbaren iragana eta batez ere, oraina erretratu zituzten iaz dokumental batean Alberto Rojok eta Joserra Plazak. \u201cEl Latido de Urdaibai\u201c filmak Unescok duela 30 urte biofesra erreserba bihurtutako paisaiak eta jendea filmatu ditu."}, {"text_idx": "#000007", "text": "Maiatzaren lehen ostiralean eta zikloa bukatzeko nazioartean sariak jaso dituen filma. \u201cNin\u0303ato\u201c dokumental eta fikzioaren arteko narrazio bat da. Adria\u0301n Orr zuzendari madrildarrak laguna zuen rapero bat jarraitu du hainbat urteetan. Langabezian, gurasoen etxean bizi eta hiru seme-alaba bere kargu ditu raperoak. Dokumentaleetan entzute handia duen \u201cVisions du Re\u0301el\u201d zinemaldi suitzarrean Begirada Berriko sailean Epaimahaiaren saria jaso zuen. Argentinako Bacifi-n ere dokumental onenaren saria eskuratu zuen."}, {"text_idx": "#000008", "text": "Article written by Kristina Zorita Arratibel"}, {"text_idx": "#000009", "text": "Please comment with your real name using good manners."}, {"text_idx": "#000011", "text": "Notify me of follow-up comments by email."}, {"text_idx": "#000012", "text": "Notify me of new posts by email."}, {"text_idx": "#000014", "text": "NOUVELLES VAGUES zinemaldi berria Biarritzen, gazteak fokoan jarri nahi dituen zinemaldia"}, {"text_idx": "#000017", "text": "\"Pantaila Handian\" blogeko azken berriak jaso nahi al dituzu?"}, {"text_idx": "#000019", "text": "AtzerabegirakokBildutako diru kopuruaBitxikeriakDonostiako ZinemaldiaEmakumezko aktoreakestreinaldiakEtorkizuneko estreinaldiakEuskal zinemagrabaketakpolemikaSailkatugabeakTxutxumutxuakZineklubakZinema AlternatiboaZinema jaialdiakZinema sariak"}]